Πρασινάδες με σελινόριζα, φουντούκια, σταφίδες και μυρωδάτη σος
Η σαλάτα αυτή ταιριάζει γάντι με αλίπαστα. Η σεφ προτείνει να προσθέσουμε μερικές λεπτές φέτες αυγοτάραχο ή καπνιστό ψάρι (σολομό, πέστροφα) ή μαρινάτο γαύρο.
1 γαλλική σαλάτα, χοντροκομμένη, 1/4 άσπρο λάχανο, λεπτοκομμένο, 5 ραπανάκια, σε φέτες, 3 κουτ. σούπας λεπτοκομμένο πράσο (το λευκό μέρος), 1 ξινόμηλο με τη φλούδα του, σε λεπτές φέτες (χωρίς κουκούτσια), ραντισμένο με χυμό από 1/2 λάιμ (για άρωμα, αλλά και για να μη μαυρίσει), 1/2 μικρή σελινόριζα, καθαρισμένη, χοντροτριμμένη, 1 ώριμο αβοκάντο, σε φέτες, ραντισμένο με τον χυμό 1/2 λάιμ, 3-4 κουτ. σούπας μαύρες σταφίδες, 1/3 φλιτζ. τσαγιού καβουρδισμένα φουντούκια, χοντροσπασμένα, τα φύλλα από 6-7 κλωνάρια φρέσκο κόλιανδρο ή μαϊντανό, αλάτι, φρεσκοτριμμένο πιπέρι, 1 κουτ. γλυκού σπόροι κόλιανδρου, 1 κουτ. γλυκού φυλλαράκια από φρέσκο θυμάρι, 1 κουτ. γλυκού ξύσμα λάιμ ή λεμονιού, 75 ml ελαιόλαδο, 40 ml χυμός λάιμ (ή λεμονιού), 40 γρ. πετιμέζι (ή 1 κουτ. σούπας μέλι με 1/3 κουτ. γλυκού βαλσαμικό ξίδι), 2 κουτ. σούπας μουστάρδα πικάντικη
Για την σαλάτα με πρασινάδες με σελινόριζα ξεκινάμε με την σος και σε μικρό αντικολλητικό τηγανάκι καβουρδίζουμε τους σπόρους κόλιανδρου  σκέτους για 1-2 λεπτά, μέχρι να σκορπίσουν το άρωμά τους.Τους κοπανίζουμε σε γουδί, προσθέτουμε το θυμάρι, το ξύσμα και το μισό λάδι και κοπανίζουμε για περίπου 1 λεπτό.Μεταφέρουμε σε μπολ, ρίχνουμε το υπόλοιπο λάδι, τον χυμό, το πετιμέζι και τη μουστάρδα και ανακατεύουμε.Ανακατεύουμε όλα τα σαλατικά και τα λαχανικά σε μεγάλη πιατέλα και  προσθέτουμε το ξινόμηλο, τις σταφίδες, αλάτι και πιπέρι.Περιχύνουμε με τη σάλτσα, σκορπίζουμε τα φουντούκια και τον κόλιανδρο και σερβίρουμε.
Σελινόριζα,Σταφίδες,Φουντούκια